CELEX: 62011CA0487
Language: hu
Date: 2012-09-06 00:00:00
Title: C-487/11. sz. ügy: A Bíróság (második tanács) 2012. szeptember 6-i ítélete (az Administratīvā rajona tiesa (Lettország) előzetes döntéshozatal iránti kérelme) — Laimonis Treimanis kontra Valsts ieņēmumu dienests (918/83/EGK rendelet — Az 1. cikk (2) bekezdésének c) pontja, 2. cikk és a 7. cikk, (1) bekezdése — A személyes vagyontárgyak behozatalivám-mentessége — A „háztartási szükségletek kielégítésére használt vagyontárgyak” fogalma — Az Unió vámterületére behozott gépjármű — A gépjárműnek az azt behozó tulajdonos egyik családtagja általi használata)

27.10.2012   
            
            
               HU
            
            
               Az Európai Unió Hivatalos Lapja
            
            
               C 331/11
            
         
      A Bíróság (második tanács) 2012. szeptember 6-i ítélete (az Administratīvā rajona tiesa (Lettország) előzetes döntéshozatal iránti kérelme) — Laimonis Treimanis kontra Valsts ieņēmumu dienests
      (C-487/11. sz. ügy) (1)
      
      (918/83/EGK rendelet - Az 1. cikk (2) bekezdésének c) pontja, 2. cikk és a 7. cikk, (1) bekezdése - A személyes vagyontárgyak behozatalivám-mentessége - A „háztartási szükségletek kielégítésére használt vagyontárgyak” fogalma - Az Unió vámterületére behozott gépjármű - A gépjárműnek az azt behozó tulajdonos egyik családtagja általi használata)
      (2012/C 331/17)
      Az eljárás nyelve: lett
      
         A kérdést előterjesztő bíróság
      
      Administratīvā rajona tiesa
      
         Az alapeljárás felei
      
      
         Felperes: Laimonis Treimanis
      
         Alperes: Valsts ieņēmumu dienests
      
         Tárgy
      
      Előzetes döntéshozatal iránti kérelem — Administratīvā rajona tiesa Rīgas tiesu nams — A vámmentességek közösségi rendszerének létrehozásáról szóló, 1983. március 28-i 918/83/EGK tanácsi rendelet (HL L 105., 1. o.; magyar nyelvű különkiadás 2. fejezet, 1. kötet, 419. o.) 7. cikke (1) bekezdésének értelmezése — A személyes vagyontárgyak behozatalivám-mentessége — A háztartás fogalma — Valamely harmadik államban háztartási szükségletek kielégítésére használt gépjármű — Az említett járműnek az Európai Unió valamely tagállamába történő behozatala az alapvetően harmadik országban lakóhellyel rendelkező tulajdonos által, a tulajdonosnak a gépjármű behozatalát megelőzően a tulajdonossal korábban egy háztartásban elő, lakóhelyét, az említett tagállamba áthelyező családtagja általi ingyenes használat érdekében.
      
         Rendelkező rész
      
      A vámmentességek közösségi rendszerének létrehozásáról szóló, 1983. március 28-i 918/83/EGK tanácsi rendelet 2. cikkét és 7. cikkének (1) bekezdését úgy kell értelmezni, hogy azzal a feltétellel hozható be behozatalivám-mentesen személyes célokra használt gépjármű harmadik államból az Európai Unió vámterületére, hogy az importőr szokásos tartózkodási helyét ténylegesen az Európai Unió vámterületére helyezte át, aminek vizsgálata a nemzeti bíróság feladata. A gépjárműnek az ezen importőr egyik családtagja, azaz a vele egy háztartásban élő vagy elsődlegesen általa eltartott személy általi ingyenes használata — aminek vizsgálata a nemzeti bíróság feladata — az importőr háztartási szükségleteit kielégítő használatnak minősül, és ez a használat nem jár az említett mentesség kedvezményének elvesztésével.
      
         (1)  HL C 347., 2011.11.26.